มีอาการต่อมน้ำเหลืองโต บริเวณท้ายทอย 1 ก้อน ข้างคอด้านซ้าย 1 ก้อน ใต้คาง 1 ก้อน เป็นประมาณ 20 วันครับ (ก่อนหน้านี้มีอาการปวดคอคล้ายนอนตกน) ไปพบแพทย์ตั้งแต่วันที่ 2 ที่คลำเจอ ได้ยาฆ่าเชื้อกับแก้อักเสบมาทาน ทานไปแล้วก้อนที่ท้ายทอยยุบลงบ้างแต่ยังคลำเจออยู่ แต่ก้อนที่ข้างคอด้านซ้ายยังบวมอยู่ อยากสอบถาม แบบนี้มีความเสี่ยงจะเป็นโรคร้ายหรือป่าวครับ สาเหตุก้อนที่ยังไม่ยุบอาจเกิดจากการไปคลำบ่อยหรือไม่ครับ
สวัสดีค่ะ SSอาการต่อมน้ำเหลืองที่คอโตหลายๆก้อนดังกล่าวมานั้น อาจจะเกิดจากต่อมน้ำเหลืองโตหลังการอักเสบหรือติดเชื้อบริเวณหู คอ จมูก โดยมักจะมีขนาดเล็ก อาจมีหลายก้อนได้ พอการติดเชื้อหาย ต่อมน้ำเหลืองที่โตจะค่อยๆยุบไปได้เอง สาเหตุอื่นๆเช่น เป็นก้อนจาก เนื้องอกไขมัน ต่อมน้ำลายโต ถุงน้ำในต่อมไขมันอุดตัน หรือเป็นก้อนที่มีสาเหตุอันตรายขึ้นมาเช่นวัณโรคต่อมน้ำเหลือง มะเร็งต่อมน้ำเหลืองควรสังเกตอาการอันตรายต่างๆเช่น ก้อนโตเรื้อรังหรือโตเร็ว มีเลือดหรือหนองไหลออกมาจาก้อน ร่วมกับมีอาการอื่นร่วมด้วย เช่น เบื่ออาหาร น้ำหนักลด คลำได้ก้อนในท้องร่วมด้วย หากมีอาการต่างๆเหล่านี้ ควรรีบไปพบแพทย์เบื้องต้นไม่ไปบีบหรือคลำก้อนดังกล่าวเองบ่อยๆ ยังไม่เอายาอะไรไปทาเอง รับประทานยาตามที่แพทยท์สั่งให้ครบ กลับไปติดตามอาการ หากหลังได้ยาฆ่าเชื้อแล้วก้อนไม่ยุบ แพทย์อาจส่งต่อแพทย์เฉพาะทางเพื่อตัดชิ้นเนื้อให้ได้การวินิจฉัยที่แน่ชัดต่อไป